PIEGĀDES LĪGUMS Nr. NND/2021/10

Koksnes šķeldas piegāde 2021./2022.gada apkures sezonai

Nīcā 2021.gada\_\_\_.\_\_\_\_\_\_\_\_

Nīcas novada dome, reģistrācijas Nr.90000031531, adrese: Bārtas iela 6, Nīca, Nīcas pagasts, Nīcas novads, domes priekšsēdētāja Agra Petermaņa personā, kurš rīkojas saskaņā ar pašvaldības nolikumu (turpmāk tekstā — Pasūtītājs), no vienas puses un

 **SIA “Ciprese 1”** , reģistrācijas Nr. 42103024325, adrese “Lapiņi”, Otaņķu pagasts, Nīcas novads, tās valdes locekļa Ulda Lapiņa personā, (turpmāk tekstā- Piegādātājs), no otras puses (līdzēji saukti atsevišķi Puse, kopā tekstā - Puses),

saskaņā ar atklātā konkursa „Koksnes šķeldas piegāde 2021./2022.gada apkures sezonai”, iepirkuma identifikācijas Nr. NND/2021/10, nolikumu, atbilstoši iepirkuma rezultātiem (Iepirkumu komisijas lēmums 27.05.2021. protokols Nr.3), izsakot savu brīvi radušos gribu, bez maldiem un viltus noslēdz šādu piegādes Līgumu, turpmāk tekstā - Līgums.

1.Līguma priekšmets

1.1.Piegādātājs piegādā un pārdod **kurināmo koksnes šķeldu,** turpmāk tekstā – “Prece”, un Pasūtītājs pērk, saskaņā ar šo Līgumu un tā pielikumiem.

1. **Līgumcena un norēķinu kārtība**
	1. Līgumcena par Preces vienu ber.m3 (berkubu) ir EUR 9,80 (*deviņi euro un 80 centi*).
	2. Kopējā samaksa par visu Preces apjomu (7000 ber.m3) ir EUR 68 600,00 *(sešdesmit astoņi tūkstoši seši simti euro un 00 centi)* bez PVN, PVN ir EUR 14 406,00 (*četrpadsmit tūkstoši četri simti seši euro un 00 centi*).
	3. Samaksa par pieņemto Preci tiek veikta bezskaidras naudas norēķinu veidā, pamatojoties uz Pušu pilnvaroto pārstāvju abpusēji parakstītu koksnes šķeldas transporta pavadzīmi - rēķinu, 30 (trīsdesmit) darba dienu laikā no attiecīgās koksnes šķeldas transporta pavadzīmes - rēķina abpusējās parakstīšanas dienas.
	4. Norēķini par Preci tiek veikti par faktiski piegādāto un Pasūtītāja uzmērīto apjomu, ņemot vērā līgumcenu par vienu ber.m3 (berkubu).
	5. PVN par Preces piegādi valsts budžetā nomaksā Pasūtītājs, pie nosacījuma, ka piegāde veikta Latvijas Republikas teritorijā un Piegādātājs un Pasūtītājs ir reģistrēti nodokļa maksātāji.

3.Preču kvalitātes prasības, piegādes apjomi

3.1. Saskaņā ar konkursa nolikuma Tehnisko specifikāciju, koksnes šķeldaskopējais piegādes apjoms tiek noteikts 7000 (*septiņi tūkstoši*)ber.m3 (berkubi).

3.2. Pasūtītājs ir tiesīgs izmainīt iepērkamās koksnes šķeldas daudzumu +/-20% (plus/ mīnus divdesmit procenti) robežās no koksnes šķeldas kopējā piegādes apjoma, atkarībā no vajadzības, ko nosaka laika apstākļi.

3.3. Preces ikmēneša piegādes apjoms var svārstīties no 300 līdz 1200 ber.m³ robežās, atkarībā no Pasūtītāja pieprasījuma, laika apstākļiem un vidējās diennakts temperatūras.

3.4. Preču kvalitātes prasības, parametri, piegādes apjomi, piegādes vietas ir noteiktas šī līguma Pielikumā - Izpildītāja konkursam iesniegtajā Tehniskajā piedāvājumā.

4.Piegādes un pieņemšanas noteikumi

1. Pasūtītājs veic Preces pasūtījumu pēc nepieciešamības, norādot Preces daudzumu un iespējamos piegādes datumus. Preces pasūtījums tiek veikts pa tālruni vai e-pastu, pilnvarotās personas pasūtījuma veikšanai norādītas Līguma 8.7. punktā.
2. Piegādātājam, saņemot pasūtījumu, ne vēlāk kā vienas dienas laikā jāapstiprina pasūtījums pa tālruni \_\_\_\_\_\_\_\_\_\_\_\_\_\_\_\_vai e-pastu \_\_\_\_\_\_\_\_\_\_\_\_\_\_\_\_\_\_, nosakot piegādes apjomu un jāprecizē piegādes datums, ievērojot Tehniskā piedāvājumā norādīto.
3. Piegādātājs saviem spēkiem un par saviem līdzekļiem veic Preces transportēšanu, izkraušanu no transporta piekabes, kurai ir kustīgā vai slīdošā grīda līdz **Piegādes vietai** – „Katlumāja” Saules ielā 4 , Nīcā, Nīcas pagastā, Nīcas novadā un/vai noliktava “Cukuri”, Nīcā, Nīcas pagastā, Nīcas novadā.
4. Katrai piegādes kravai jābūt attiecīgi, saskaņā ar normatīvajiem aktiem, noformētai koksnes šķeldas transporta pavadzīmei-rēķinam, kuras 1 eksemplāru Piegādātājs iesniedz Pasūtītājam kā apmaksas dokumentu. Pasūtītājs ne vēlāk kā līdz katra mēneša 5. (piektajam) datumam atgriež Piegādātājam vai nosūta pa pastu iepriekšējā mēnesī noformētās, bet Piegādātājam vēl neatgrieztās koksnes šķeldas transporta pavadzīmes-rēķinus.
5. Preces izkraušanu Piegādes vietā veic Piegādātājs.
6. Preces pieņemšana pēc daudzuma un kvalitātes atbilstoši Tehniskai specifikācijai notiek Preces Piegādes vietā, Pasūtītājam veicot uzmērīšanu, nosakot kravas kraujmēru, un mitruma pakāpi ar mitruma mērītāju.
7. Par Preču pieņemšanas dienu tiek uzskatīta diena, kad Pušu pilnvarotās personas parakstījušas attiecīgo koksnes šķeldas transporta pavadzīmi-rēķinu.
8. Piegādātājs Preci piegādā piecu darba dienu laikā pēc Pasūtītāja pieprasījuma Pasūtītāja darba laikā no plkst.8:00 līdz 17:00. Piegāde pārējā laikā tikai ar Pasūtītāja piekrišanu.

1. Atbildība
	1. Atbildība par Preces bojāšanu vai bojāeju pāriet uz Pasūtītāju ar attiecīgās šķeldas transporta pavadzīmes abpusējas parakstīšanas brīdi vai, šī Līguma punktā 4.6. gadījumā -attiecīgā Preču uzglabāšanas akta noformēšanas brīdi, ja Preču daudzums nav atbilstošs Preču pavadzīmē norādītajam.
	2. Pasūtītājam bez Piegādātāja rakstiskas piekrišanas nav tiesību nodot trešajām personām jebkuras no šī Līguma noteikumiem izrietošās tiesības un saistības.
	3. Piegādātājs garantē, ka piegādātā koksnes šķelda mežizstrādes procesā ir sagatavota, ievērojot Latvijā spēkā esošo Meža un apkārtējās vides aizsardzības likumdošanu un citus saistītos normatīvos aktus.
	4. Puses ir atbildīgas par Līguma nepildīšanu vai nepienācīgu tā pildīšanu, kā arī par otrai Pusei nodarītajiem zaudējumiem, ja tie radušies viena Līdzēja vai bezdarbības, kā arī rupjas neuzmanības, ļauna nolūka izdarīto darbību vai nolaidības rezultātā.
	5. Puses apņemas neizpaust informāciju, kura kļuvusi zināma šī Līguma darbības laikā un tiek uzskatīta par konfidenciālu. Informācija nav izpaužama visā šī Līguma darbības laikā.
	6. Konfidenciāla informācija šī Līguma izpratnē ir visa informācija, kuru Puses tieši vai netieši saņēmuši vai snieguši otrai Pusei šī Līguma darbības laikā, izņemot informāciju, kura ir publiski pieejama, saskaņā ar spēkā esošajiem normatīvajiem aktiem. Konfidenciāla informācija var būt nodota un iegūta rakstiski, mutiski vai jebkurā citā veidā (elektronisko failu, vizuālās uztveres veidā u.tml.).

6.Soda sankcijas

6.1. Par maksājuma termiņa neievērošanu vairāk kā 5 (piecas) dienas, Piegādātājs ir tiesīgs piedzīt no Pasūtītāja līgumsodu 0.5 % (nulle komats piecu procentu) apmērā no neveiktā maksājuma summas, par katru nokavēto maksājuma dienu, bet ne vairāk kā 10% apmērā no kavētā maksājuma summas.

6.2. Par Preces piegādes termiņa neievērošanu vairāk kā 5 (piecas) dienas pēc termiņa beigām, Pasūtītājs ir tiesīgs piedzīt no Piegādātāja līgumsodu 0.5% (nulle komats piecu procentu) apmērā no konkrētās piegādes summas, par katru kavēto piegādes dienu, bet ne vairāk kā 10% apmērā no piegādes summas..

6.3. Līgumsoda samaksa neatbrīvo Puses no Līgumā noteikto saistību izpildes, ja vien Puses nevienojas citādi.

7.Nepārvarama vara

7.1. Neviena no līgumslēdzēju Pusēm neatbild par Līgumā noteikto saistību neizpildīšanu, ja tas noticis nepārvaramas varas rezultātā, kā, piemēram, dabas katastrofa (ugunsgrēki, plūdi, utt.), sociālie konflikti (streiki, pilsoņu kari, utt.), kā arī jaunu likumu ieviešana, kas sarežģī, ierobežo vai aizliedz Līgumā noteikto darbību.

7.2.Katra no līgumslēdzēju Pusēm nekavējoties informē otru Pusi par nepārvaramas varas iestāšanos. Šajā gadījumā Puses vienojas par Līgumā noteikto noteikumu izmainīšanu vai Līguma izbeigšanu.

7.3.Nepārvaramas varas apstākļu iestāšanās jāpierāda tai Pusei, kura uz tiem atsaucas.

8.Papildus noteikumi

8.1. Pēc Līguma noslēgšanas Līguma izpildē iesaistītā personāla un apakšuzņēmēju, tai skaitā apakšuzņēmēju, uz kuru iespējām Izpildītājs balstījās, lai apliecinātu kvalifikācijas atbilstību konkursa nolikuma prasībām un par kuru sniedza informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, nomaiņa atļauta tikai ar Pasūtītāja rakstveida piekrišanu atbilstoši Konkursa Nolikuma un PIL 68. panta trešās daļas prasībām.

8.2. Puses apliecina, ka Līgumā noteiktās Pušu pilnvarotas personas ir informētas par tās personas datu nodošanu otrai Pusei Līguma 8.7. punktā un 8.8. punktā pilnā apjomā.

8.3. Līgums stājas spēkā ar tā abpusēju parakstīšanas brīdi un ir spēkā līdz saistību pilnīgai izpildei.

8.4.Līgums var tikt izbeigts pirms tā termiņa notecējuma, Pusēm par to vienojoties vai pēc vienas Puses ierosinājuma, rakstiski brīdinot otru Pusi, ja tā nepilda vai nepienācīgi pilda šā Līguma saistības, 30 (trīsdesmit) dienas iepriekš.

8.5. Ar šī Līguma spēkā stāšanās brīdi spēku zaudē visas citas Pušu vienošanās par šī Līguma priekšmetu.

8.6. Visas Pušu pretenzijas un domstarpības, kas saistītas ar doto Līgumu, jārisina pārrunu ceļā, savstarpēji vienojoties. Gadījumā, ja Puses nevienojas, lieta tiek nodota tiesā un tiek atrisināta saskaņā ar Latvijas Republikas likumdošanu.

8.7. Pilnvarotās personas Preces pasūtīšanai no Pasūtītāja puses ir Aigars Veiss, komunālās pārvaldes vadītājs tālrunis 25622860 , e-pasts aigars.veiss@nica.lv un /vai Normunds Brīvulis, pakalpojumu daļas vadītājs , tālr. 63452248, 29445200, e-pasts Normunds.brivulis@nica.lv un /vai Aldis Čirkšis, Apkures, ūdensvadu un kanalizācijas speciālists, tālr.63484555, 20245736, e-pasts aldis.cirksis@nica.lv.

8.8. Pilnvarotās personas Preces piegādei no Piegādātāja Puses ir: \_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

8.9. Līgums ir sastādīts latviešu valodā divos vienādos eksemplāros, izsniedzot katrai Pusei pa vienam eksemplāram, abiem eksemplāriem ir vienāds juridisks spēks.

8.10. Līgumam tiek pievienoti šādi pielikumi:

8.10.1. Piegādātāja konkursam iesniegtais Tehniskais piedāvājums uz 2 (divām) lapām;

8.10.2. Piegādātāja konkursam iesniegtais Finanšu piedāvājums uz 1 (vienas) lapas.

9.Pušu rekvizīti un paraksti

Pasūtītājs Piegādātājs

|  |  |
| --- | --- |
| **Nīcas novada dome**Reģ. Nr. 90000031531Jur. adrese: Bārtas iela 6, Nīca,Nīcas pagasts, Nīcas novads, LV-3473Banka: A/S SwedbankBankas kods: HABALV22Konta Nr.: LV69HABA0551018868961Domes priekšsēdētājs:\_\_\_\_\_\_\_\_\_\_\_\_\_\_\_\_/A.Petermanis/ | SIA “Ciprese 1”Reģistrācijas Nr. 42103024325Jur.adrese: “Lapiņi”, Otaņķu pag., Nīcas nov., Nīcas novads, LV-3473Banka: A/S SwedbankBankas kods: HABALV22Konta Nr.: LV82HABA0001408058411Valdes loceklis\_\_\_\_\_\_\_\_\_\_\_\_\_\_\_\_\_\_\_/U.Lapiņš/ |